**Daniel Colindres Solera** (talaffuzi: *Daniel Kolindres*) (1985-yil 10-yanvarda tugʻilgan) — Kosta-Rikalik professional futbolchi, hozirda Bangladesh Premer-ligasida "Dakka Abahani" klubi hujumchisi.

Jamoalardagi faoliyati
----------------------

Colindres dastlab Saprissada klubining yoshlar safidan oʻynab keyinchalik, 2010-yilda asosiy jamoada debyut qilgan. Saprissa uchun uchta oʻyinda maydonga tushganidan soʻng, u Guápilesga ijaraga berilgan. Guapiles bilan 43 oʻyinda maydonga tushib, 9 gol urgan. 2012-yilda u Saprissaga qaytgan va 32 ta oʻyinda maydonga tushib, klubdagi ikkinchi mavsumida 5 ta gol urgan. U yana 2013-yilning yanvarida Puntarenasga olti oyga ijaraga berilgan. Puntarenas bilan 20 uchrashuvda 7 ta gol urgan. Saprissaga qaytib kelgach, Kolindres klub uchun muhim hujumkor oʻyinchiga aylangan, u asosan qanot hujumchisi sifatida oʻynagan va tezligi hamda oʻyinni yaratish qobiliyati bilan ajralib turgan. Klubdagi faoliyati davomida u Saprissaga 5 marta mamlakat chempionligini qoʻlga kiritishda yordam bergan.

2018-yil 13-sentyabrda Colindres oʻz faoliyatida ilk bor xorijga koʻchib oʻtgan va Bangladeshning "Bashundhara Kings" klubiga toʻqqiz oylik shartnoma asosida qoʻshilgan hamda Bangladeshda oʻynagan Kosta-Rika termasining birinchi futbolchisigaga aylangan.

2021-yil 25-sentyabrda Colindres rasman Bangladesh Premer-ligasiga qaytgan, bu safar Dakka Abahani jamoasiga qoʻshilgan.

Xalqaro faoliyati
-----------------

Colindres Kosta-Rika terma jamoasi safida 2011-yilning sentyabrida AQShga qarshi oʻrtoqlik uchrashuvida debyut qilgan.

2018-yilning may oyida u Kosta-Rikaning 2018-yilda Rossiyada boʻlib oʻtadigan futbol boʻyicha jahon chempionati uchun 23 kishilik tarkibiga kiritilgan.

Faoliyat statistikasi
---------------------

### Xalqaro

| Kosta-Rika |
| --- |
| Yil | Oʻyinlar | Gollar |
| 2011 | 2 | 0 |
| 2012 | 1 | 0 |
| 2013 | 0 | 0 |
| 2014 | 0 | 0 |
| 2015 | 3 | 0 |
| 2016 | 1 | 0 |
| 2017 | 3 | 0 |
| 2018 | 7 | 0 |
| Jami | 17 | 0 |

Yutuqari
--------

### Klub

Saprissa
* Liga FPD : Clausura 2010, Clausura 2014, Apertura 2014, Apertura 2015, Apertura 2016, Clausura 2018, Clausura 2021
* Kosta-Rika kubogi : 2013-yil

Bashundhara Kings
* Bangladesh Premer-ligasi : 2018—2019
* Mustaqillik kubogi : 2019
* Bangladesh Federatsiyasi kubogi : 2020

Dakka Abahani
* Mustaqillik kubogi : 2021—2022
* Federatsiya kubogi : 2021—2022

Shaxsiy hayoti
--------------

Colindresning otasi Santyago Colindres Gonduraslik boʻlib, Kosta-Rikada yashagan.

Manbalar
--------

1. ↑  „2018 FIFA World Cup Russia – List of Players". *FIFA.com*.  Fédération Internationale de Football Association (4-iyun 2018-yil). 19-iyun 2018-yilda asl nusxadan arxivlandi. Qaraldi: 19-iyun 2018-yil.
2. ↑  „Bashundhara Kings bring in striker who played Russia World Cup".  The Daily Star (13-sentabr 2018-yil). Qaraldi: 13-sentabr 2018-yil.
3. ↑  „Colindres joins Abahani" (21-noyabr 2021-yil).
4. ↑  „Abahani buckle up to dethrone Kings" (26-noyabr 2021-yil).
5. ↑  „Costa Rica national team World Cup squad: Oscar Ramirez names 23-man roster featuring Keylor Navas, six MLS players - Goal.com". *goal.com*. Qaraldi: 12-noyabr 2018-yil.
6. ↑  He is a member of The Light of the World Church.